ข้อบังคับ กข้อบังคับ ก.พ.ว่าด้วยการจัดการการศึกษาควบคุมดูแล และการให้ความช่วยเหลือบุคลากรภาครัฐและนักเรียนที่อยู่ในความดูแลของก.พ. ในต่างประเทศพ.ศ. ๒๕๕๑ โดยที่เป็นการสมควรกำหนดให้มีข้อบังคับก.พ. ว่าด้วยการจัดการการศึกษา ควบคุมดูแล และการให้ความช่วยเหลือบุคลากรภาครัฐและนักเรียนในความดูแลของ ก.พ. ในต่างประเทศอาศัยอำนาจตามความในมาตรา๘ (๙) แห่งพระราชบัญญัติระเบียบข้าราชการพลเรือน พ.ศ. ๒๕๕๑ ก.พ.จึงออกข้อบังคับไว้ ดังต่อไปนี้ข้อ ๑ ข้อบังคับนี้เรียกว่า ข้อบังคับก.พ. ว่าด้วยการจัดการการศึกษา ควบคุมดูแล และการให้ความช่วยเหลือบุคลากรภาครัฐและนักเรียนที่อยู่ในความดูแลของ ก.พ. ในต่างประเทศ พ.ศ. ๒๕๕๑ข้อ ๒[๑] ข้อบังคับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิกข้อบังคับ ก.พ.ว่าด้วยการดูแลจัดการการศึกษาของนักเรียนฝ่ายพลเรือนในต่างประเทศ พ.ศ. ๒๕๓๘และข้อบังคับ ก.พ.ว่าด้วยการดูแลจัดการการศึกษาของนักเรียนฝ่ายพลเรือนในต่างประเทศ (ฉบับที่ ๒) พ.ศ.๒๕๕๐ข้อ ๔ ให้เลขาธิการ ก.พ. รักษาการตามข้อบังคับนี้ข้อ ๕ ในข้อบังคับนี้บุคลากรภาครัฐ หมายความว่าข้าราชการทุกประเภทรวมทั้งพนักงาน ลูกจ้างของส่วนราชการ หรือหน่วยงานของรัฐที่อยู่ในความดูแลของ ก.พ. แต่ไม่รวมถึงข้าราชการ พนักงาน ลูกจ้างซึ่งรับทุนของรัฐบาลนักเรียนที่อยู่ในความดูแลของ ก.พ.(ก)นักเรียนทุนของรัฐบาล(ข)นักเรียนทุนส่วนตัวนักเรียนทุนของรัฐบาล หมายความว่า นักเรียนซึ่งรับทุนของรัฐบาลเพื่อการศึกษาหรือฝึกอบรมหรือผู้รับทุนของรัฐบาลเพื่อชดเชยค่าใช้จ่ายในการศึกษา ทั้งนี้ทุนดังกล่าวเป็นทุนซึ่งจ่ายจากเงินงบประมาณแผ่นดินหรือทุนที่ได้จากแหล่งทุนอื่นที่ ก.พ. กำหนดให้เป็นทุนของรัฐบาลและให้หมายความรวมถึงนักเรียนทุนเล่าเรียนหลวงด้วยนักเรียนทุนส่วนตัว หมายความว่า นักเรียนทุนอื่น ๆที่ไม่ใช่นักเรียนทุนของ รัฐบาลที่ฝากอยู่ในความดูแลของ ก.พ.ศึกษา หมายความว่า การเพิ่มพูนความรู้ด้วยการเรียนหรือการวิจัยตามหลักสูตรของสถาบันการศึกษา หรือสถาบันวิชาชีพเพื่อให้ได้มาซึ่งปริญญาหรือประกาศนียบัตรวิชาชีพและให้หมายความรวมถึงการฝึกฝนภาษาการรับคำแนะนำก่อนเข้าศึกษา การฝึกอบรม หรือการดูงานที่เป็นส่วนหนึ่งของการศึกษาหรือต่อจากการศึกษานั้นด้วยฝึกอบรม หมายความว่า การเพิ่มพูนความรู้ ความชำนาญหรือประสบการณ์ด้วยการเรียนหรือการวิจัยตามหลักสูตรของการฝึกอบรม หรือการสัมมนาอบรมเชิงปฏิบัติการ การดำเนินงานตามโครงการแลกเปลี่ยนกับต่างประเทศการไปเสนอผลงานทางวิชาการและการประชุมเชิงปฏิบัติการ ทั้งนี้โดยมิได้มีวัตถุประสงค์เพื่อให้ได้มาซึ่งปริญญาหรือประกาศนียบัตรวิชาชีพและให้หมายความรวมถึงการฝึกฝนภาษาการรับคำแนะนำก่อนเข้าฝึกอบรมหรือการดูงานที่เป็นส่วนหนึ่งของการฝึกอบรมหรือต่อจากการฝึกอบรมนั้นด้วยสถานศึกษา หมายความว่า สถานที่ที่บุคลากรภาครัฐและนักเรียนที่อยู่ในความดูแลของ ก.พ. เข้าศึกษาหรือฝึกอบรมในต่างประเทศผู้ฝากและออกค่าใช้จ่าย หมายความว่าบุคคลซึ่งทำความตกลงกับสำนักงาน ก.พ.รับเป็นผู้ฝากและออกค่าใช้จ่ายให้แก่บุคลากรภาครัฐหรือนักเรียนทุนส่วนตัวที่อยู่ในความดูแลของ ก.พ.สำนักงานผู้ดูแลนักเรียน หมายความว่าสำนักงานผู้ดูแลนักเรียนในต่างประเทศ ซึ่งเป็นส่วนราชการสังกัดสำนักงาน ก.พ.ที่ทำหน้าที่ดูแลบุคลากรภาครัฐ และนักเรียนที่อยู่ในความดูแลของ ก.พ.และให้หมายความรวมถึงสถานเอกอัครราชทูต สถานกงสุลหรือสำนักงานของบุคคลอื่นที่สำนักงาน ก.พ. มอบหมายให้ทำหน้าที่ดังกล่าวด้วยข้อ ๖ ให้สำนักงาน ก.พ.เป็นผู้ดูแลจัดการการศึกษา ควบคุมดูแล และการให้ความช่วยเหลือบุคลากรภาครัฐและนักเรียนที่อยู่ในความดูแลของ ก.พ. ตามข้อบังคับนี้ ในการนี้ สำนักงาน ก.พ.จะมอบหมายให้สำนักงานผู้ดูแลนักเรียนเป็นผู้ดำเนินการแทนก็ได้หมวด ๑สถานศึกษา ข้อ ๗ บุคลากรภาครัฐต้องเข้าศึกษา ณ สถานศึกษาที่ก.พ. รับรอง การย้ายสถานศึกษาจะกระทำได้ต่อเมื่อได้รับอนุมัติจากผู้มีอำนาจอนุมัติในแต่ละประเภททุนตามหลักเกณฑ์ วิธีการ หรือระเบียบที่กำหนดไว้ข้อ ๘ นักเรียนทุนของรัฐบาลต้องเข้าศึกษา ณสถานศึกษาที่สำนักงาน ก.พ. กำหนดการย้ายสถานศึกษาจะกระทำได้ต่อเมื่อได้รับอนุมัติจากสำนักงาน ก.พ. หรือสำนักงานผู้ดูแลนักเรียนข้อ ๙ นักเรียนทุนส่วนตัวจะเข้าศึกษา ณสถานศึกษาใด หรือจะย้ายสถานศึกษาให้เป็นไปตามที่ผู้ฝากและออกค่าใช้จ่ายได้ทำความตกลงไว้กับสำนักงาน ก.พ.หากไม่มีข้อตกลง ให้เป็นไปตามที่สำนักงาน ก.พ. หรือสำนักงานผู้ดูแลนักเรียนจะได้กำหนดให้หมวด ๒ที่พักอาศัย ข้อ ๑๐ บุคลากรภาครัฐต้องพักอาศัยในสถานที่ที่เหมาะสมทั้งนี้จะต้องแจ้งที่พักอาศัยให้ส่วนราชการหรือหน่วยงานเจ้าสังกัดและสำนักงานผู้ดูแลนักเรียนทราบในกรณีมีการย้ายที่พักอาศัยจะต้องแจ้งที่พักอาศัยแห่งใหม่ให้ส่วนราชการหรือหน่วยงานเจ้าสังกัดและสำนักงานผู้ดูแลนักเรียนทราบโดยด่วนทุกครั้งข้อ ๑๑ นักเรียนทุนของรัฐบาลต้องพักอาศัยในสถานที่ที่เหมาะสมหากสำนักงาน ก.พ. หรือสำนักงานผู้ดูแลนักเรียนพิจารณาเห็นว่าไม่เหมาะสม สำนักงานก.พ. หรือสำนักงานผู้ดูแลนักเรียนอาจจัดให้ใหม่หรือแนะนำให้ย้ายไปพักในที่ที่เหมาะสมทั้งนี้จะต้องแจ้งที่พักอาศัยให้สำนักงานผู้ดูแลนักเรียนทราบในกรณีมีการย้ายที่พักอาศัยจะต้องแจ้งที่พักอาศัยแห่งใหม่ให้สำนักงานผู้ดูแลนักเรียนทราบโดยด่วนทุกครั้งข้อ ๑๒ นักเรียนทุนส่วนตัวอาจจัดหาหรือย้ายที่พักอาศัยได้ตามที่ผู้ฝากและออกค่าใช้จ่ายได้ทำความตกลงไว้กับสำนักงานก.พ. หากไม่มีข้อตกลงให้เป็นไปตามที่สำนักงาน ก.พ.หรือสำนักงานผู้ดูแลนักเรียนจะได้กำหนดให้ ทั้งนี้จะต้องแจ้งที่พักอาศัยให้สำนักงานผู้ดูแลนักเรียนทราบ ในกรณีมีการย้ายที่พักอาศัยจะต้องแจ้งที่พักอาศัยแห่งใหม่ให้สำนักงานผู้ดูแลนักเรียนทราบโดยด่วนทุกครั้งหมวด ๓การศึกษา ข้อ ๑๓ บุคลากรภาครัฐต้องปฏิบัติเกี่ยวกับการศึกษาดังนี้(๑)ต้องศึกษาตามสาขาวิชา ระดับการศึกษา ภายในระยะเวลาที่ได้รับอนุมัติจากทางราชการหรือหน่วยงานเจ้าสังกัดโดยเคร่งครัดหากจำเป็นจะต้องเพิ่มหรือเปลี่ยนแปลงสาขาวิชา ระดับการศึกษาหรือขยายเวลาในการศึกษาจะต้องยื่นคำขอภายในระยะเวลาที่กำหนดโดยจะต้องได้รับอนุมัติจากผู้มีอำนาจอนุมัติในแต่ละประเภททุนก่อน(๒)ต้องตั้งใจศึกษา อุทิศเวลาให้แก่การศึกษาอย่างเต็มที่และพยายามศึกษาให้สำเร็จภายในระยะเวลาที่ทางราชการหรือหน่วยงานเจ้าสังกัดอนุมัติหากศึกษาครบกำหนดเวลาดังกล่าวแล้วยังไม่สำเร็จและไม่ประสงค์จะขอขยายเวลาการลาต่อไปหรือไม่ได้รับอนุมัติให้ขยายเวลาการลาก็ให้ยุติการศึกษา(๓)ต้องรายงานผลการศึกษาต่อส่วนราชการหรือหน่วยงานเจ้าสังกัดและสำนักงานผู้ดูแลนักเรียนทุกๆ สิ้นภาคการศึกษา หรือตามระยะเวลาที่ทางราชการหรือหน่วยงานเจ้าสังกัดกำหนดหากมีอุปสรรคในการศึกษาก็ให้รายงานทันทีโดยทำรายงานผ่านสำนักงานผู้ดูแลนักเรียนและในกรณีที่จำเป็นต้องทำคำรับรองต่อสถานศึกษายินยอมให้สถานศึกษาส่งรายงานผลการศึกษาไปยังสำนักงานผู้ดูแลนักเรียนโดยตรงข้อ ๑๔ นักเรียนทุนของรัฐบาลต้องปฏิบัติเกี่ยวกับการศึกษาดังนี้(๑)ต้องศึกษาตามสาขาวิชาและระดับการศึกษาที่ ก.พ.หรือหน่วยงานเจ้าของทุนกำหนดโดยเคร่งครัดหากจำเป็นจะต้องเพิ่มหรือเปลี่ยนแปลงสาขาวิชาหรือระดับการศึกษาจะต้องได้รับอนุมัติจาก ก.พ. หรือหน่วยงานเจ้าของทุนก่อน แล้วแต่กรณี(๒)ต้องตั้งใจศึกษา อุทิศเวลาให้แก่การศึกษาอย่างเต็มที่และพยายามศึกษาให้สำเร็จภายในระยะเวลาที่สำนักงาน ก.พ. กำหนด หรือที่สำนักงาน ก.พ.ขยายให้ หากศึกษาครบกำหนดเวลาดังกล่าวแล้วยังไม่สำเร็จ สำนักงาน ก.พ.จะให้ยุติการศึกษา และเดินทางกลับประเทศไทยหรือจะอนุญาตให้อยู่ศึกษาต่อตามระยะเวลาที่สำนักงาน ก.พ. กำหนด โดยสำนักงาน ก.พ.จะระงับการจ่ายเงินค่าใช้จ่ายต่าง ๆ สำหรับผู้นั้นในระหว่างนั้นเว้นแต่ค่าพาหนะเดินทาง และค่าขนส่งสิ่งของกลับประเทศไทยก็ได้(๓)ต้องรายงานผลการศึกษาต่อสำนักงาน ก.พ. ทุก ๆสิ้นภาคการศึกษาหรือตามระยะเวลาที่สำนักงาน ก.พ. กำหนดหากมีอุปสรรคในการศึกษาก็ให้รายงานทันที โดยทำรายงานผ่านสำนักงานผู้ดูแลนักเรียนและในกรณีที่จำเป็นต้องทำคำรับรองต่อสถานศึกษายินยอมให้สถานศึกษาส่งรายงานผลการศึกษาไปยังสำนักงานผู้ดูแลนักเรียนโดยตรงข้อ ๑๕ นักเรียนทุนส่วนตัวต้องปฏิบัติเกี่ยวกับการศึกษาดังนี้(๑)ต้องศึกษาตามแนวการศึกษาที่ผู้ฝากและออกค่าใช้จ่ายได้ทำความตกลงไว้กับสำนักงานก.พ. โดยเคร่งครัด การเพิ่มหรือเปลี่ยนแปลงสาขาวิชา หรือระดับการศึกษากระทำได้ตามที่ผู้ฝากและออกค่าใช้จ่ายได้ทำความตกลงไว้กับสำนักงาน ก.พ.(๒)ต้องรายงานผลการศึกษา ความคืบหน้าต่อสำนักงาน ก.พ. ทุก ๆ สิ้นภาคการศึกษาหรือตามระยะเวลาที่สำนักงาน ก.พ. กำหนด โดยทำรายงานผ่านสำนักงานผู้ดูแลนักเรียนและในกรณีที่จำเป็นต้องทำคำรับรองต่อสถานศึกษายินยอมให้สถานศึกษาส่งรายงานผลการศึกษาไปยังสำนักงานผู้ดูแลนักเรียนโดยตรงหมวด ๔การใช้จ่ายเงิน ข้อ ๑๖ เงินค่าใช้จ่ายของบุคลากรภาครัฐให้เป็นความรับผิดชอบของตัวบุคลากรภาครัฐเองโดยไม่ต้องส่งเงินผ่านสำนักงาน ก.พ.เว้นแต่หน่วยงานเจ้าของทุนหรือหน่วยงานเจ้าสังกัดได้ทำข้อตกลงฝากอยู่ในความดูแลของก.พ. ให้กำหนดเงินค่าใช้จ่ายตามข้อตกลงนั้นในกรณีที่ไม่มีข้อตกลงเรื่องค่าใช้จ่ายให้กำหนดเงินค่าใช้จ่ายเช่นเดียวกับนักเรียนทุนของรัฐบาลข้อ ๑๗ นักเรียนทุนของรัฐบาลต้องศึกษาและทำความเข้าใจคู่มือการเบิกจ่ายเงินของนักเรียนทุนของรัฐบาลและต้องใช้จ่ายเงินตามประเภทค่าใช้จ่ายในหมวดนี้ข้อ ๑๘ นักเรียนทุนส่วนตัวต้องศึกษาและทำความเข้าใจประเภทค่าใช้จ่ายและวิธีการเบิกจ่ายเงินค่าใช้จ่ายตามที่กำหนดไว้ในข้อตกลงฝากอยู่ในความดูแลของก.พ.ข้อ ๑๙ ทุนการศึกษาของนักเรียนทุนของรัฐบาลประกอบด้วยค่าใช้จ่ายประเภทต่างๆ ตามที่สำนักงาน ก.พ. กำหนด ดังต่อไปนี้๑.ค่าตรวจสุขภาพและอนามัย๒.ค่าธรรมเนียมในการทำและต่ออายุหนังสือเดินทาง๓.ค่าธรรมเนียมในการขออนุมัติและต่อวีซ่า๔.ค่าใช้จ่ายในการจัดหาสถานศึกษา๕.ค่าเรียนภาษาต่างประเทศ และค่าเรียนเพื่อเตรียมความพร้อมในการทดสอบความรู้เพื่อใช้ประกอบในการสมัครเข้าศึกษา๖.ค่าธรรมเนียมในการทดสอบความรู้เพื่อใช้ประกอบในการสมัครเข้าศึกษา๗.ค่าเครื่องแต่งกาย๘.ค่าเครื่องคอมพิวเตอร์๙.ค่าพาหนะเดินทางและขนส่งสิ่งของ๑๐.ค่าใช้จ่ายระหว่างเดินทางไปประเทศที่ศึกษาและกลับประเทศไทย๑๑.ค่าธรรมเนียมในการศึกษา และค่าเล่าเรียน๑๒.ค่าประกันสุขภาพและค่ารักษาพยาบาล๑๓.ค่าอาหาร ค่าที่พักและค่าใช้จ่ายอื่นในการครองชีพ๑๔.ค่าหนังสือและอุปกรณ์การศึกษา๑๕.ค่าใช้จ่ายในการฝึกอบรม ฝึกงานและดูงาน๑๖.ค่าใช้จ่ายอื่น ๆ ตามที่สำนักงาน ก.พ. กำหนดข้อ ๒๐ เงินค่าใช้จ่ายและวิธีการเบิกจ่ายสำหรับนักเรียนทุนส่วนตัวให้เป็นไปตามที่ผู้ฝากและออกค่าใช้จ่ายได้ทำความตกลงไว้กับสำนักงานก.พ.ข้อ ๒๑ งบประมาณค่าใช้จ่ายรายละเอียดเกี่ยวกับเงินที่จะจ่าย จำนวนเงินที่จะจ่าย กำหนดเวลาที่จะจ่ายเงินและวิธีการเบิกจ่ายเงินตามข้อ ๑๗ และข้อ ๑๙ ให้เป็นไปตามที่สำนักงาน ก.พ. กำหนดข้อ ๒๒ การจ่ายเงินทุนของรัฐบาลเพื่อชดเชยค่าใช้จ่ายในการไปศึกษาของผู้รับทุนให้จ่ายตามข้อตกลงระหว่างสำนักงานก.พ. และผู้รับทุนตามที่กำหนดไว้ในสัญญาการรับทุนซึ่งอย่างน้อยต้องกำหนดเรื่องต่อไปนี้ จำนวนเงินที่จะจ่าย กำหนดเวลาที่จะจ่ายเงินวิธีการเบิกจ่ายเงิน การประเมินผลการปฏิบัติงาน การควบคุมดูแลการศึกษาการเข้ารับราชการ หรือปฏิบัติงานของทางราชการ การชดใช้เงินทุนกรณีผิดสัญญาข้อ ๒๓ ให้สำนักงานผู้ดูแลนักเรียนทำรายงานค่าครองชีพในประเทศซึ่งรับผิดชอบและค่าใช้จ่ายในการครองชีพของทุนอื่นๆ ที่ให้กับนักเรียนทุนที่ศึกษาในประเทศนั้นพร้อมความเห็นว่าสมควรปรับปรุงค่าใช้จ่ายให้เหมาะสมกับประเทศหรือเมืองในประเทศนั้นหรือไม่ต่อสำนักงานก.พ. อย่างน้อยทุก ๒ ปี เพื่อให้สำนักงาน ก.พ.พิจารณาปรับปรุงค่าใช้จ่ายตามความในหมวดนี้ให้เหมาะสมต่อไปหมวด ๕เงินชดเชยค่าใช้จ่าย ข้อ ๒๔ ให้สำนักงาน ก.พ.เรียกเก็บเงินชดเชยค่าใช้จ่ายในการดูแลจัดการการศึกษาของบุคลากรภาครัฐและนักเรียนที่อยู่ในความดูแลของ ก.พ. ในต่างประเทศ ตามอัตราที่ ก.พ. กำหนดหมวด ๖วินัยและการปฏิบัติตน ข้อ ๒๕ บุคลากรภาครัฐ นักเรียนทุนของรัฐบาลและนักเรียนทุนส่วนตัวในความดูแลของ ก.พ. ในต่างประเทศต้องรักษาวินัยและปฏิบัติตนตามที่บัญญัติในหมวดนี้โดยเคร่งครัดข้อ ๒๖ ก่อนการศึกษาหรือฝึกอบรมในต่างประเทศ(๑)บุคลากรภาครัฐ ต้องรายงานตัวต่อส่วนราชการ หรือหน่วยงานเจ้าสังกัดและต้องรับทราบและถือปฏิบัติตามระเบียบและข้อปฏิบัติที่เกี่ยวข้อง(๒)นักเรียนทุนของรัฐบาล และนักเรียนทุนส่วนตัว ต้องรายงานตัวต่อสำนักงาน ก.พ.และต้องรับทราบและถือปฏิบัติตามระเบียบและข้อปฏิบัติที่เกี่ยวข้องข้อ ๒๗ เมื่อเดินทางถึงประเทศที่ศึกษาหรือฝึกอบรมและระหว่างที่ศึกษาหรือฝึกอบรมอยู่ในต่างประเทศ(๑)บุคลากรภาครัฐ นักเรียนทุนของรัฐบาลและนักเรียนทุนส่วนตัวต้องรายงานตัวต่อสำนักงานผู้ดูแลนักเรียนโดยด่วนในกรณีที่ไม่อาจไปรายงานตัวด้วยตนเองได้ก็ให้ส่งรายงานการเดินทางและแจ้งสถานที่พักอาศัย(๒)บุคลากรภาครัฐ และนักเรียนทุนของรัฐบาลที่อยู่ระหว่างศึกษาหรือฝึกอบรมในต่างประเทศหากประสงค์จะทำการสมรสให้รีบรายงานพร้อมส่งหลักฐานเอกสารที่เกี่ยวข้องให้สำนักงานผู้ดูแลนักเรียนทราบในกรณีจะทำการสมรสกับชาวต่างชาติต้องแสดงเหตุผลให้เป็นที่พอใจว่าจะไม่สละสัญชาติไทยสำหรับนักเรียนทุนส่วนตัวให้เป็นไปตามข้อตกลงของผู้ฝากและออกค่าใช้จ่ายที่ได้ทำไว้กับสำนักงานก.พ.(๓)บุคลากรภาครัฐและนักเรียนทุนของรัฐบาลจะทำงานเพื่อหารายได้ในระหว่างศึกษาหรือฝึกอบรมมิได้เว้นแต่จะได้รับอนุมัติจากสำนักงาน ก.พ. หรือสำนักงานผู้ดูแลนักเรียนสำหรับนักเรียนทุนส่วนตัวให้เป็นไปตามข้อตกลงของผู้ฝากและออกค่าใช้จ่ายที่ได้ทำไว้กับสำนักงานก.พ.(๔)บุคลากรภาครัฐ และนักเรียนทุนของรัฐบาลจะเดินทางกลับประเทศไทยหรือเดินทางออกจากประเทศที่กำลังศึกษาหรือฝึกอบรมมิได้เว้นแต่จะได้รับอนุมัติจากสำนักงาน ก.พ. หรือสำนักงานผู้ดูแลนักเรียนสำหรับนักเรียนทุนส่วนตัวให้เป็นไปตามข้อตกลงของผู้ฝากและออกค่าใช้จ่ายที่ได้ทำไว้กับสำนักงานก.พ.(๕)บุคลากรภาครัฐ นักเรียนทุนของรัฐบาล และนักเรียนทุนส่วนตัวในความดูแลของ ก.พ.ในต่างประเทศ ต้องปฏิบัติตน ดังต่อไปนี้(ก)ต้องปฏิบัติตามกฎหมายและระเบียบ ข้อบังคับของประเทศที่ศึกษาหรือฝึกอบรมอยู่และประเทศที่เดินทางผ่านโดยเคร่งครัด(ข)ต้องเชื่อฟังและปฏิบัติตามข้อบังคับ ระเบียบ คำสั่ง และคำแนะนำของสำนักงาน ก.พ.และสำนักงานผู้ดูแลนักเรียนโดยเคร่งครัด(ค)ต้องรักษาความสามัคคี ในระหว่างนักเรียนและคนไทยด้วยกัน และต้องรักษาความสัมพันธ์อันดีกับประชาชนของประเทศที่ไปศึกษาด้วย(ง)ต้องไม่รายงานเท็จ หรือรายงานโดยปกปิดข้อเท็จจริงที่ควรแจ้งให้ทราบ ต่อสำนักงานก.พ. หรือสำนักงานผู้ดูแลนักเรียน(จ)ต้องไม่กระทำการหรือยอมให้ผู้อื่นกระทำการหาประโยชน์จากทางราชการโดยมิชอบ(ฉ)ต้องไม่กระทำการใด ๆ อันอาจนำมาซึ่งความเสียหายแก่ชาติ ศาสนา พระมหากษัตริย์และการปกครองตามระบอบประชาธิปไตยอันมีพระมหากษัตริย์ทรงเป็นประมุขตามรัฐธรรมนูญแห่งราชอาณาจักรไทย(ช)ต้องไม่กระทำการใด ๆ อันอาจนำมาซึ่งความเสียหายแก่เกียรติยศชื่อเสียงของตน เช่นประพฤติตนเป็นคนเสเพล เสพของมึนเมาจนไม่สามารถครองสติได้ หมกมุ่นในการพนันก่อหนี้สินจนเป็นที่เสียหายแก่ชื่อเสียงของตน ก่อการวิวาทแสดงกิริยาอันไม่สุภาพเรียบร้อย ก่อเรื่องชู้สาว เสพหรือค้ายาเสพติดให้โทษ(ซ)การอื่นซึ่งสำนักงาน ก.พ. ประกาศกำหนดข้อ ๒๘ บุคลากรภาครัฐ นักเรียนทุนของรัฐบาลและนักเรียนทุนส่วนตัวในความดูแลของ ก.พ.ผู้ใดไม่ปฏิบัติตามข้อบังคับหรือฝ่าฝืนข้อ ๒๕ ข้อ ๒๖ หรือข้อ ๒๗ แห่งข้อบังคับนี้ผู้นั้นเป็นผู้กระทำผิดวินัยตามระเบียบนี้ต้องได้รับการพิจารณาความผิดและกำหนดโทษตามความร้ายแรงแห่งกรณี ดังนี้(๑)ในกรณีที่เป็นบุคลากรภาครัฐ สำนักงาน ก.พ.หรือสำนักงานผู้ดูแลนักเรียนอาจดำเนินการ ดังต่อไปนี้(ก)ตักเตือนเป็นลายลักษณ์อักษร(ข)ให้ยุติการศึกษา และเดินทางกลับประเทศไทย(ค)แจ้งให้ส่วนราชการหรือหน่วยงานเจ้าสังกัด ดำเนินการทางวินัยตามกฎหมาย(๒)ในกรณีที่เป็นนักเรียนทุนของรัฐบาล สำนักงาน ก.พ.หรือสำนักงานผู้ดูแลนักเรียนอาจดำเนินการ ดังต่อไปนี้(ก)ตักเตือนเป็นลายลักษณ์อักษร(ข)ชะลอการจ่ายเงินค่าใช้จ่ายประจำเดือน และค่าใช้จ่ายอื่น ๆ ตามที่สำนักงานก.พ.เห็นสมควร(ค)ให้คืนเงินค่าใช้จ่ายที่ได้รับไปโดยไม่มีสิทธิ์แก่ทางราชการ(ง)ให้ยุติการศึกษา และเดินทางกลับประเทศไทย(จ)แจ้งให้ส่วนราชการหรือหน่วยงานเจ้าสังกัด ดำเนินการทางวินัยตามกฎหมาย(๓)ในกรณีที่เป็นนักเรียนทุนส่วนตัว สำนักงาน ก.พ.หรือสำนักงานผู้ดูแลนักเรียนอาจดำเนินการ ดังต่อไปนี้(ก)ตักเตือนเป็นลายลักษณ์อักษร(ข)เสนอให้ผู้ฝากชะลอการจ่ายเงินค่าใช้จ่ายประจำเดือน หรือยุติการศึกษาและเดินทางกลับประเทศไทย(ค)ให้พ้นจากความดูแลของ ก.พ.(ง)แจ้งให้ผู้ฝากหรือออกค่าใช้จ่ายดำเนินการทางวินัยตามกฎหมายข้อ ๒๙ เมื่อสำเร็จการศึกษาหรือฝึกอบรมในต่างประเทศหรือเมื่อทางราชการไม่อนุมัติให้อยู่ศึกษาหรือฝึกอบรมต่อหรือได้รับอนุมัติให้ยุติการศึกษา ให้ปฏิบัติดังนี้(๑)บุคลากรภาครัฐและนักเรียนทุนของรัฐบาลต้องเดินทางกลับประเทศไทยและรายงานตัวภายในระยะเวลาตามที่กำหนดไว้ในระเบียบสำนักนายกรัฐมนตรีว่าด้วยการให้ข้าราชการไปศึกษาฝึกอบรม ปฏิบัติการวิจัย และดูงาน ณ ต่างประเทศ(๒)นักเรียนทุนส่วนตัวให้เป็นไปตามข้อตกลงของผู้ฝากและออกค่าใช้จ่ายที่ได้ทำไว้กับสำนักงานก.พ.ข้อ ๓๐ ให้สำนักงาน ก.พ.และสำนักงานผู้ดูแลนักเรียนมีหน้าที่ดังนี้(๑)ให้ความช่วยเหลือแก่บุคลากรภาครัฐและนักเรียนที่อยู่ในความดูแลของ ก.พ.ตามที่ประกาศกำหนด(๒)รวบรวมรายชื่อที่อยู่ที่ติดต่อได้ของบุคลากรภาครัฐและนักเรียนที่อยู่ในความดูแลของ ก.พ.ซึ่งสำเร็จการศึกษาหรือฝึกอบรมแล้วและติดตามการปฏิบัติราชการหรือปฏิบัติงานของบุคคลดังกล่าวรวมทั้งสร้างเครือข่ายหรือร่วมกันบำเพ็ญประโยชน์ต่อประเทศชาติต่อไป(๓)หน้าที่อื่นตามที่ ก.พ. กำหนดประกาศ ณ วันที่ ๑ธันวาคม พ.ศ. ๒๕๕๑ชวรัตน์ ชาญวีรกูลรองนายกรัฐมนตรีประธาน ก.พ.[๑] ราชกิจจานุเบกษาเล่ม ๑๒๕/ตอนพิเศษ ๑๘๗ ง/หน้า ๕๙/๑๐ ธันวาคม ๒๕๕๑